Papa Giuvanni Paulu II

Papa Giuvanni Paulu II (Wadowice, Pulonia, 18 di maiu dû 1920 – Cità du Vaticanu, 2 di aprili dû 2005). Natu cû nomu di Karol Józef Wojtyła, fu papa pi 26 anni ntra lu 1978 e lu 2005. Lu sò fu lu terzu cchiù longu puntificatu in tèrmini di tempu. A iddu veni ricanusciuta na granni nfluenza supra la furtuna pulìtica dâ Pulonia, spiciarmenti supra la fini dû cumunismu ntâ sò terra d'urìggini, chi appi la nfluenza cchiù larga ntê banni di l'Europa orientali. Lu 27 di aprili dû 2014, fu pruclamatu santu di papa Franciscu. Encìclichi Giuvanni Paulu II pruducìu, duranti lu sò longu puntificatu, quattòrdici encìclichi: Ecclesia de Eucharistia (17 di aprili dû 2003) Fides et Ratio (14 di sittèmmiru dû 1998) Ut Unum Sint (25 di maiu dû 1995) Evangelium Vitae (25 di marzu dû 1995) Veritatis Splendor (6 di austu dû 1993) Centesimus Annus (1 di maiu dû 1991) Redemptoris Missio (7 di dicèmmiru dû 1990) Sollicitudo Rei Socialis (30 di dicèmmiru dû 1987) Redemptoris Mater (25 di marzu dû 1987) Dominum et Vivificantem (18 di maiu dû 1986) Slavorum Apostoli (2 di giugnu dû 1985) Laborem Exercens (14 di sittèmmiru dû 1981) Dives in Misericordia (30 di nuvèmmiru dû 1980) Redemptor Hominis (4 di marzu dû 1979) Viaggî missiunarî Giuvanni Paulu II purtau la palora di Cristu nta quasi tuttu lu munnu, visitannu 129 paisi duranti 104 viaggî.